stanford-oval/wikipedia huggingface dataset:
Eretmoptera murphyi
Elinympäristö ja elintavat

Laji elää Etelä-Georgian saarella Racomitrium austro-georgicum -sammallajin kasvustoissa. Aikuiset yksilöt liikkuvat sammaleen pinnalla ja toukat elävät parin senttimetrin syvyydellä kostean sammaleen joukossa ja syövät lahoavaa kasviainesta. Signy Islandilla laji elää nykyisin noin 35 000 neliökilometrin laajuisella alueella tutkimusaseman ympäristössä, ja populaatiotiheys on keskimäärin 21 000 yksilöä neliömetrillä.
Aikuisia sääskiä tavataan lyhyenä aikana joulukuun loppupuolelta helmikuun alkuun ja yksittäinen yksilö elää vain muutaman päivän. Kaikki havaitut E. murphyi -yksilöt ovat naaraita ja laji lisääntyy mitä ilmeisimmin neitseellisesti. Kukin naaras tuottaa neljän vuorokauden aikana noin 85 munaa, jotka ovat kosteutta imevän hyytelön ympäröimiä. Munahyytelön paino voi olla lopulta yli kaksinkertainen naaraan elopainoon nähden. Laboratoriossa kukin naaras tuottaa vain yhden munarykelmän, ja munat kuoriutuvat noin 40 vuorokautta munimisen jälkeen. Luonnossa talvehtiva vaihe on pieni toukka tai muna. Muninta ja munien kehittyminen kuoriutumisvalmiiksi tapahtuu noin +2 °C lämpötilassa, eikä lämpötilan nousu näytä nopeuttavan kehitystä. Toukkakehitys kestää ainakin kaksi vuotta. Toukkien ruumiinneste jäätyy −5 °C lämpötilassa, ja suurin osa toukista kestää jäätymistä ainakin −13 °C asti. Lajin kyky kestää karuja olosuhteita mahdollistaisi sen leviämisen huomattavasti nykyistä levinneisyyttään etelämmäksi, mikäli sopiva leviämistapa olisi tarjolla.
Kokeellisesti on havaittu, että sääsken toukat kykenevät vapauttamaan tehokkaasti karikkeeseen sitoutuneita ravinteita takaisin kiertoon. Tämä voi aiheuttaa merkittäviä ympäristöongelmia, jos laji leviää Antarktiksen niemimaalle tai muille antarktisille alueille, joilla esiintyvät eliöt eivät ole sopeutunut ravinteiden nopeaan palautumiseen.
Ernesto Lecuona

Ernesto Lecuona
Ernesto Lecuona y Casado (6. elokuuta 1895 Guanabacoa, Kuuba – 29. marraskuuta 1963) oli kuubalainen säveltäjä. Hänet otettiin postuumisti Songwriters Hall of Fameen.
Lecuonan sävellyksiä ovat muun muassa "Siboney" (Canto Siboney), "Malagueña" ja "Andalucía". Hänen menestyskappaleensa "Always in My Heart" (Siempre en mi Corazon) nimettiin 1942 parhaan laulun Oscar-ehdokkaaksi, mutta se hävisi kappaleelle "White Christmas". Hän oli viihdemusiikkia soittavan maineikkaan Lecuona Cuban Boys -yhtyeen jäsen.
Menestyksen myötä hän oleskeli yhä enemmän Yhdysvalloissa ja muutti lopullisesti Tampaan Floridaan 1960 Kuuban jouduttua kommunistihallinnon valtaan. Hän kuoli sydänkohtaukseen ollessaan Teneriffalla Kanariansaarilla. Hänet on haudattu New Yorkiin.
Eric Lux

| Eric Lux> Henkilötiedot |
| --- | --- |
Syntynyt: 19. joulukuuta 1967 (ikä 56)
Kansalaisuus:  Luxemburg
Eric Lux (s. 19. joulukuuta 1967) on luxemburgilainen yrittäjä ja liikemies. Hän on Gérard Lopezin ohella Genii Capitalin toinen perustajaosakas.[lähde? ]
Yksityiselämä

17. huhtikuuta 2011 Kiinan GP:n jälkeen Lux nahisteli Shanghaissa M1NT-nimisessä yökerhossa Formula 1 -kuljettaja Adrian Sutilin kanssa. Saksalaisen Bild-lehden mukaan Sutil iski juomalasilla Luxia kaulaan, joka sai näin ollen haavan kaulaansa. Lux teki tapauksesta rikosilmoituksen Sutilia vastaan.
Agronic

| Agronic Oy |
| --- | --- |

Tunnuslause:  ”Jos tuote toimii Suomessa, toimii se varmasti muuallakin”
Perustettu:  1993
Perustaja:  Erkki Kivelä & Urpo Kuronen
Kotipaikka:  Haapavesi, Suomi
Tuotteet:  maatalouskoneet
Liikevaihto:  8,7 milj. EUR (2016)
Henkilöstö:  48 (2016) 
Tytäryhtiöt:  ProDevice Oy
Kotisivu:  agronic.fi
Infobox OKVirheellinen NIMI-arvo: 
Agronic Oy on suomalainen maatalouskonevalmistaja, jonka tehtaat sijaitsevat Haapavedellä Pohjois-Pohjanmaalla. Perustettu vuonna 1993.
ACC Pulse Agronic
Agronic Oy toimii kansainvälisten standardien ISO 9001 ja ISO 14001 mukaisesti. Yrityksen tuotteita ovat paalinkäärimet, yhdistelmäpaalaimet, karhottimet, lietevaunut, vetoletkulevittimet, jne. Noin 50% tuotannosta menee vientiin.  Suoria ja välillisiä vientimaita on yhteensä yli 20.
Agronic Oy:n tytäryhtiö Prodevice Oy kehittää ja valmistaa ohjelmistoja ja elektronisia ohjausjärjestelmiä.
Vuonna 2004 Haapaveden kaupungin myöntämä yrittäjäpalkinto ja vuonna 2011 Valtakunnallinen Yrittäjäpalkinto.
Suomessa Agronic Oy:n jälleenmyyjänä toimii Hankkija Oy.
Ernesto Maria Piovella

Ernesto Maria Piovella
Ernesto Maria Piovella (29. lokakuuta 1867 Milano – 18. helmikuuta 1949) oli italialainen roomalaiskatolinen arkkipiispa. Hänet vihittiin papiksi 11. kesäkuuta 1892 ja nimitettiin Algheron hiippakunnan johtoon 15. huhtikuuta 1907. Piispaksi vihkiminen seurasi 12. toukokuuta.
Piovella sai 19. huhtikuuta 1914 nimityksen Oristanon ja 8. maaliskuuta 1920 Cagliarin arkkipiispaksi, jonka virkaan hänet asetettiin 29. elokuuta. Hän kuoli 81-vuotiaana virassa.
Eric Hoffer

Eric Hoffer, 1967
Eric Hoffer (25. heinäkuuta 1902 – 21. toukokuuta 1983) oli yhdysvaltalainen filosofi ja yhteiskunnallinen kirjailija. Hän kirjoitti kymmenen teosta, ja ansaitsi maineensa erityisesti kiitetyllä teoksellaan Tosiuskovainen (1951). Hoffer sai vapauden mitalin helmikuussa 1983 presidentti Ronald Reaganilta.
Teoksia

The True Believer: Thoughts On The Nature Of Mass Movements (1951, suom. Tosiuskovainen)
The Passionate State Of Mind, and Other Aphorisms (1955)
The Ordeal Of Change (1963)
The Temper Of Our Time (1967)
Working And Thinking on The Waterfront; a journal, June 1958-May 1959 (1969)
First Things, Last Things (1971)
Reflections on the Human Condition (1973)
In Our Time (1976)
Before the Sabbath (1979)
Between the devil and the dragon: the best essays and aphorisms of Eric Hoffer (1982)
Truth Imagined (1983)
Suomennettu teos

Tosiuskovainen: Ajatuksia joukkoliikkeiden luonteesta.  ((The true believer, 1951.) Suomentanut Auli Tarkka. Delfiinikirjat)  Helsinki:  Otava, 1968.
Aiheesta muualla

The Eric Hoffer Resource (englanniksi)
The Eric Hoffer Award (englanniksi)
Eric Hoffer Home Page (englanniksi)
Erika Hendsel

| Erika Hendsel> Henkilötiedot |
| --- | --- |
Syntynyt: 7. marraskuuta 1997 (ikä 26)
Kansalaisuus:   Viro
Tennispelaaja
Kätisyys:  oikea
Kaksinpeli
Paras sijoitus:  1101. (7.10.2013)
Voitot/tappiot:  11–23
Nelinpeli
Paras sijoitus:  
Voitot/tappiot:  2–8
Aiheesta muualla
ITF
WTA
Erika Hendsel (s. 7. marraskuuta 1997 Tallinna) on virolainen tennispelaaja. Hendsel edusti Viroa Fed Cupissa ensimmäisen kerran vuonna 2013.
Aiheesta muualla

Erika Hendsel WTA:n sivuilla (englanniksi)
Erika Hendsel ITF:n sivuilla (englanniksi)
Ernesto Geisel

| Ernesto Geisel |
| --- | --- |
 Virallinen muotokuva (1974).
Brasilian 29. presidentti
 15. maaliskuuta 1974 – 29. joulukuuta 1979  
Varapresidentti:  Adalberto Pereira dos Santos
Edeltäjä:  Emílio Garrastazu Médici
Seuraaja:  João Figueiredo
Henkilötiedot
Syntynyt: 3. elokuuta 1907
Kuollut: 12. syyskuuta 1996 (89 vuotta)
Puoliso:  Lucy Geisel
Tiedot
Puolue:  Aliança Renovadora Nacional
 Nimikirjoitus
Ernesto Beckmann Geisel (3. elokuuta 1907 – 12. syyskuuta 1996) oli brasilialainen sotilasjohtaja, kenraali ja poliitikko. Hän toimi Brasilian presidenttinä vuosina 1974–1979.
Geisel oli neljäs viidestä sotilasjohtajasta, jotka hallitsivat Brasiliaa 1964-1985. Geiselin kaudella Brasilia alkoi avautua ulkomaailmalle hitaasti. Geiselin hallinto kuitenkin syyllistyi toisinajattelijoiden teloituksiin kuten edeltäjänsäkin, presidentti määräsi henkilökohtaisesti hallinnon vastustajia kidutettaviksi ja surmattaviksi ilman oikeudenkäyntiä.
Erika Ender

Erika Leopoldine Margot Ender (17. toukokuuta 1913 Pietari – 17. huhtikuuta 1988 Helsinki) oli suomalainen kirjailija.
Teoksia

Mummon vihannestarha : kuvakirja. Kuvataide, Helsinki 1936 (ruotsiksi nimellä Mormors köksträdgård. Bildkonst, Helsingfors 1937)
Lumottu lentokone : seikkailusatu lapsille. Suomen kansakoulunopettajain liitto, Helsinki 1949
Posliininmaalauksen opas. Karisto 1955, 2. painos 1956, 3. lis. painos 1960, 4. uud. painos 1980
Tie onnenmaahan. Karisto 1955
Posliininmaalausmalleja. Karisto 1957
Posliininmaalaus. Karisto 1959
Rakastan, siis olen. Karisto 1979
Erika Fisch

| Mitalit> Maa:   Länsi-Saksa.Naisten yleisurheilu.EM-kilpailut  | Mitalit> Maa:   Länsi-Saksa.Naisten yleisurheilu.EM-kilpailut  | Mitalit> Maa:   Länsi-Saksa.Naisten yleisurheilu.EM-kilpailut  | Maa:   Länsi-Saksa> Naisten yleisurheilu. |
| --- | --- | --- | --- |
|  Hopeaa | Belgrad 1962 | 4×100 m |  |
|  Pronssia | Belgrad 1962 | 80 m aj |  |
Erika Fisch (myöh. Claus, 29. huhtikuuta 1934 Hannover – 9. marraskuuta 2021 Hannover) oli saksalainen pikajuoksija, pika-aitajuoksija ja pituushyppääjä.
Jaetun Saksan aikana Länsi-Saksaa edustanut Fisch saavutti Belgradin EM-kilpailuissa 1962 hopeaa Länsi-Saksan pikaviestijoukkueessa ja jaetun pronssisijan 80 metrin aitajuoksussa. Pituushypyssä hän sijoittui EM-kilpailuissa neljänneksi vuonna 1954 ja 12:nneksi vuonna 1958. Melbournen kesäolympialaisissa 1956 Fisch oli pituushypyssä neljäs. Hän ei pystynyt loukkaantumisen vuoksi kilpailemaan Melbournen pikaviestissä, missä muutama kuukausi ennen olympialaisia maailmanennätyksen juossut Saksojen yhteisjoukkue olisi ollut hänen vahvistamanaan ennakkosuosikkien joukossa. Saksan mestaruuksia Fisch voitti kaksinumeroisen määrän. Hän kuoli Hannoverissa 87-vuotiaana 9. marraskuuta 2021.
Aiheesta muualla

Erika Fisch Kansainvälinen olympiakomitea. (englanniksi)
Aeropos

Aeropos (kreik. Αεροπος) oli antiikin Makedonian kuningas noin 500-luvun eaa. alkupuolella. Herodotos kertoo että Argaioksen isä oli Filippos I ja että Aeroposta seurasi kuninkaana hänen poikansa Alketas I.Junianus Justinus kertoo että Aeropos oli vasta lapsi kun hänen isänsä Filippos I kuoli. Justinus kertoo Aeropoksesta seuraavanlaisen anekdootin. Illyrialaiset hyökkäsivät Makedoniaan koska eivät voineet sietää että pieni lapsi oli kuninkaana. Aluksi illyrialaiset löivät makedonialaiset taistelussa. Makedonialaiset toivat tämän jälkeen kuninkaansa kehdossa taistelukentälle ja kantoivat häntä armeijansa takana. Nähdessään kuninkaansa makedonialaiset taistelivat suurella innolla ja kukistivat vastustajansa. Justinus kertoo että Aeroposta seurasi kuninkaana hänen poikansa Amyntas I.
Ahvenlampi (Laukaa, Rajajärvi)

| Ahvenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°25′02″N, 25°49′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskuoja:  oja Jukanjokeen 
Järvinumero:  14.333.1.003
Mittaustietoja
Pinnankorkeus:  147,7 m  
Pituus:  230 m  
Leveys:  90 m  
Rantaviiva:  0,529 km  
Pinta-ala:  1,476 ha  
Saaria:  ei saaria 
 fiAhvenlampi 
Ahvenlampi  on Keski-Suomessa Laukaassa Rajajärven lähellä sijaitseva lampi.
Maantietoa

Lammen pinta-ala on 1,5 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Peurungan valuma-alueeseen (14.333) se kuuluu. Lammen vedenpinnan korkeus on 147,7 metriä mpy.
Ahvenlampi (Konnevesi)

| Ahvenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°38′20″N, 26°18′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Väärään 
Järvinumero:  14.711.1.004
Mittaustietoja
Pinnankorkeus:  112,3 m  
Pituus:  510 m  
Leveys:  360 m  
Rantaviiva:  1,37 km  
Pinta-ala:  12,35 ha  
Saaria:  ei saaria 
 fiAhvenlampi 
Ahvenlampi  on Keski-Suomessa Konnevedellä  kirkonkylän lähellä sijaitseva lampi.
Maantietoa

Lampi on 510 metriä pitkä, 360 metriä leveä, ja sen pinta-ala on 12,4 hehtaaria. Lammella ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 112,3 metriä mpy.
ESRO

ESRO:n kymmenen perustajajäsentä kartalla.
European Space Research Organisation (ESRO) oli eurooppalainen tieteelliseen avaruustoimintaan keskittynyt avaruusjärjestö. Se perustettiin vuonna 1964 fysiikan alan CERNin organisatorisen mallin mukaan. Jäseninä siinä oli kymmenen eurooppalaista valtiota. ESRO yhdistettiin vuonna 1975 ELDO:n kanssa Euroopan avaruusjärjestöksi ESA:ksi.
Aeronomia

Ilmakehän rakenne
Aeronomia on geofysiikan osa-alue, joka tutkii ilmakehän ylimpiä osia mesosfääristä lähtien,  joidenkin lähteiden mukaan stratosfääristä alkaen.
Alkuperäisen määritelmän mukaan aeronomia tutkii niitä osia ilmakehistä, joissa Auringon säteilyn aiheuttama dissosiaatio ja ionisaatio johtavat merkittäviin fysikaalisiin ja kemiallisiin prosesseihin. Tämä määritelmä sisältää myös muiden planeettojen kaasukehät soveltuvissa osin. Tämän määritelmän Sidney Chapman esitteli kansainvälisen Geodesian ja Geofysiikan liiton yleiskokoukselle vuonna 1954, pari vuotta ennen ensimmäisiä satelliittimittauksia.
Havaintojen saaminen noista ilmakehän osista on vaikeaa. Siihen käytetään tutkimusraketteja, erityisvahvoja luotaimia sekä nykyisin ennen kaikkea kaukokartoitusmenetelmiä. Näistä uusimpia on tähtiokkultaatio, jossa verrataan tähdestä ilmakehän läpi kulkeneen valon spektriä sellaiseen, jonka satelliitti on mitannut samasta tähdestä sellaisella hetkellä, ettei valo kulkenut ilmakehän läpi.
Esimerkkejä aeronomian tutkimuskohteista:
otsonikato
tulivuorten päästämät aerosolit
kasvihuoneilmiö
radioaaltojen eteneminen ionosfäärissä
magneettiset myrskyt
ilman kitkan aiheuttama huojahtelu satelliittien radoissa
Donald Slayton

| Donald Kent "Deke" Slayton |
| --- | --- |

Henkilötiedot
Syntynyt: 1. maaliskuuta 1924 Sparta, Wisconsin
Kuollut: 13. kesäkuuta 1993 (69 vuotta) League City, Texas
Kansalaisuus:  yhdysvaltalainen
Ammatti:  taistelulentäjä
Ura
Tyyppi:  astronautti
Sotilasarvo:  majuri, USAF
Aika avaruudessa:  9 pv. 1 h 28 min.
 Nimikirjoitus
Lennot

Apollo-Soyuz Test Project:  Apollo-Soyuz Test Project
 
Donald Kent ”Deke” Slayton (1. maaliskuuta 1924 Sparta, Wisconsin – 13. kesäkuuta 1993) oli yhdysvaltalainen astronautti,  yksi seitsemästä alkuperäisestä Mercury-astronautista.
Slayton syntyi maatilalla lähellä Spartaa, Wisconsinin osavaltiossa. Hän liittyi Yhdysvaltain ilmavoimiin vuonna 1942 ja osallistui toiseen maailmansotaan B-25-pommikoneen lentäjänä 56 taistelulennolla Euroopassa. Sodan jälkeen Slayton suoritti ilmailualan insinööritutkinnon Minnesotan yliopistossa.
Ura NASAssa

Sydämen rytmihäiriöistä johtuen Deke Slayton ei voinut osallistua avaruuslennoille, ja hän oli alkuperäisistä seitsemästä astronautista ainoa, joka ei lentänyt Mercury- ja Gemini-lennoilla.
Jouduttuaan lääketieteellisistä syistä syrjään lentotehtävistä Slayton erosi ilmavoimista ja työskenteli avaruushallinto NASA:n palveluksessa siviilinä vastaten astronauttien valinnasta lennoille.
Slaytonin läpäistyä terveystarkastukset, hän osallistui vuonna 1975 Apollo–Soyuz-lennolle yhdessä Thomas Staffordin ja Vance B. Brandin kanssa. Apolloon telakoituneen Soyuz-aluksen miehistön kosmonautteina olivat ensimmäisen avaruuskävelyn suorittanut Aleksei Leonov ja Valeri Kubasov.
Deke Slayton kuoli pahanlaatuiseen aivokasvaimeen vuonna 1993.
Aiheesta muualla

Kuvia tai muita tiedostoja aiheesta Donald Slayton Wikimedia Commonsissa
NASAn elämäkerta (englanniksi)
Spacefacts.de:n elämäkerta (englanniksi)
Deke Slayton Museum (englanniksi)
Dylan Coghlan

| Dylan Coghlan |
| --- | --- |

Henkilötiedot
Syntynyt: 19. helmikuuta 1998 (ikä 26) Duncan, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  94 kg
Seura
Seura:  Carolina Hurricanes / Springfield Thunderbirds
Sarja:  NHL / AHL
Pelinumero:  15 / 25
Pelaajaura
Pääsarjaura:  2020–
Aik. seurat:  Vegas Golden Knights(NHL)
Dylan Coghlan (s. 19. helmikuuta 1998 Brittiläinen Kolumbia) on kanadalainen jääkiekkoilija, joka edustaa NHL-seura Carolina Hurricanesia. Syyskuussa 2017 Coghlan teki kolmevuotisen tulokassopimuksen Golden Knightsin kanssa. Coghlan on pelipaikaltaan puolustaja ja laukoo oikealta. Coghlan on pelannut urallaan 40 NHL-runkosarjaottelua. Näissä hän on tehnyt neljä maalia ja neljä syöttöä eli kahdeksan tehopistettä.
Adra

| Adra |
| --- | --- |
 Ilmakuva Adrasta.
 lippu:  vaakuna
 Adra
 Koordinaatit: 36°44′52″N, 3°0′58″W 
Valtio:  Espanja
Itsehallintoalue:  Andalusia
Maakunta:  Almería
Pinta-ala:  
 – Kokonaispinta-ala:  90,05 km²
Väkiluku (2016):  24 713
Infobox OKVirheellinen NIMI-arvo: 
Adra on kunta Andalusian itsehallintoalueella Espanjassa. Adran asukasluku on 24 713 (2016).
Kuvia

Paseo marítimo
Adran museo
Torre de La Vela ja kehämuuri
Torre de Perdigones
Aiheesta muualla

Kuvia tai muita tiedostoja aiheesta Adra Wikimedia Commonsissa
Wonder World Tour

Wonder World Tour oli Miley Cyrusin konserttikiertue, joka alkoi 14. syyskuuta 2009 Portlandista ja päättyi 29. joulukuuta 2009 Lontooseen. Kiertueella kuultiin Cyrusin uusia julkaisuja EP-levyltä The Time of Our Lives ja studioalbumilta Breakout. Kappaleita kuultiin myös Hannah Montana -elokuvan soundtrack-levyltä ja Cyrusin debyyttialbumilta Meet Miley Cyrus. Kiertueen tarkoitus oli myös mainostaa hänen EP-levyään The Time of Our Lives. Kiertue oli Cyrusin ensimmäinen, jolla hän esiintyi vain omana itsenään eikä Hannah Montanan roolissa.
Tausta

Kiertueen järjesti Wal-Mart ja sitä mainosti AEG Live. Kiertue kiersi ympäri Länsi-Eurooppaa ja Yhdysvaltoja. Kiertueen päämäärä oli pääasiassa mainostaa Cyrusin uutta albumia, mutta konserteissa kuultiin Cyrusin muitakin julkaisuja, kuten kappaleita levyiltä Hannah Montana 2: Meet Miley Cyrus, Breakout, Hannah Montana: The Movie -elokuvan soundtrackilla kuultuja kappaleita sekä kappaleita levyltä The Time of Our Lives. Tapahtumapaikkoina toimivat enimmäkseen areenat. Cyrus on itse kuvannut kiertuetta ”villimmäksi” ja ”hullummaksi” kuin edellistä kiertuettaan Best of Both Worlds Tour (2007–2008). Cyrusin esiintyminen kiertueella sai sekä positiivista että kriittistä palautetta. Hyvin monet totesivat, että se on hyvä muodonmuutos Hannah Montanasta pitkäaikaiseksi artistiksi. Kiertueella esiintyi myös poikabändi Metro Station, joka toimi kiertueen lämmittelijäyhtyeenä.
Tyyli ja teema

Kiertueella nähtiin paljon enemmän huoliteltua rekvisiittaa, kuten vetoauto, vene ja moottoripyörä. Cyrus selitti MTV:n haastattelussa, että hänen oma suorituksensa oli äärimmäisen muuttunut sitten Best of Both Worlds Tourin. Konserteissa oli myös muutamia ”melko villejä” vaatevaihdoksia, ja niitä nähtiin myös usein. Melkein kaikki vaatteet olivat paljastavia, kuten topit ja minisortsit. Cyrus kertoi: ”Se on todella hauskaa. Siinä on vähän kaikkea kaikille. Ja konsertissa on myös paljon erilaisia tyylejä – – se on ehdottomasti hullua. Se on uusi, erilainen maailma." Cyrusin ollessa haastattelussa Access Hollywoodin kanssa hän kertoi enemmän konsertin teemasta. Ensin Cyrus kertoi konsertin töiden tapahtumista: ”Konsertissa on paljon eri paloja, paljon erilaisia juttuja – – Me ajamme vetoautoja, moottoripyöriä, ja minä lennän.” Tämän jälkeen hän kertoi, että kaikki saivat ehdottaa omia ideoitaan, joista parhaat valittiin konserttiin. Kun Cyrusilta kysyttiin eroavaisuuksista Wonder World Tourin ja Best of Both Worlds Tourin välillä, hän kertoi:
»”Se on erittäin erilainen. Minusta tämä on show, joka sinun todella pitää nähdä, sillä jos näit Best of Both Worlds Tourin ja katsoo tätä nyt, huomaa, että ne ovat aivan erilaisia. Esiintymisissä on mukana asioita, joita en olisi koskaan ennen tehnyt, ja nyt minulla on mahdollisuus tehdä niitä. Minulla ei ole ennen ollut luottamusta itseeni tarpeeksi tehdäkseni ne asiat. Olisin varmaankin sanonut ’Oi, enpä tiedä voinko tehdä tuota samalla kun laulan’ tai ’Oi, en voi tehdä tuota’. Nyt minulla on enemmän luottamusta ja meillä on isompi budjetti ihmisiltä, jotka ovat halunneet auttaa meitä. Mukana on enemmän ihmisiä, jotka ovat tehneet tätä uraa jo vuosia – – ja he tietävät, että tämä on vakavasti otettava kiertue. Kaikki, jotka ovat työskennelleet kanssamme, ovat olleet bändien Led Zeppelin ja Guns N’ Roses kiertueilla. Olin ihan ’OK, jos sitä pystyt tekemään nuo show’t, missä on liekkejä ja tulta, minä pystyn tekemään tämän shown.’ – – Jokaisella on oma roolinsa ja oma tarinansa. Joten me lisäsimme jokaisen erikoiskykyjä kiertueeseen – – tämä ei ole pelkkä kiertue, tämä on absoluuttinen show."

–Miley Cyrus»
Vastaanotto

Konsertti ansaitsi enintään positiivista palautetta kriitikoilta. Brittiläisen sanomalehden The Daily Telegraphin Kirsty Cameron ylisti konserttia sanoen, että ”huolimatta suhteellisen nuoresta iästä, Cyrus osoitti hänen virheettömän kykynsä esiintyjänä”. Yhdysvaltalaisen sanomalehden Los Angeles Timesin arvostelija Mikael Wood kuvaili Cyrusin esiintymistä sanoilla ”täytyy edelleen taistella itsensä kanssa” Hannah Montanan asemasta. Wood kuvaili: ”Cyrus epäonnistui tiistaina – – kun hän teki viimeisen takaisinpaluunsa lavalle – – antaessaan faneillensa syvemmän mielikuvan siitä, kuka hän on ja mitä hänen musiikkinsa tarkoittaa. Konsertti ei tarjonnut mitään, mitä hänen televisiosarjansa katsojat tai hänen levynsä ostajat eivät jo tietäisi hänestä.” Wood oli näistä huolimatta sitä mieltä, että Cyrus toi karismaa ja hyvää materiaalia.
Erik Enrst yhdysvaltalaisesta lehdestä The Milwaukee Journal Sentinelistä onnitteli Cyrusia tämän vokaalitaidoista, ja konsertista hän sanoi: ”se oli virheettömän visuaalista näytelmää”. Hän totesi myös, että välillä Cyrus näytti keskittyvän enemmän onnistuneeseen lauluun kuin esiintymiseen. Jim Harrington yhdysvaltalaisesta sanomalehdestä The Oakland Tribunesta kuvaili konserttia ”ihmisen ruumiillistumana Britney Spearsin kappaleesta ”I’m Not a Girl, Not Yet a Woman”, johon on sekoitettu Gwen Stefanin tyyliä ja Britney Spearsin tyyliä lasten ja nuorten kuunneltavaksi”. Harrington sanoi myös, että konsertti oli tietoinen muutos faneille, jotka eivät halua luopua Hannah Montanan tyylistä.
Yhdysvaltalaisen sanomalehden The Oregonian arvostelija Melinda M. Thompson sanoi, että Cyrusilla oli tähtienergiaa ja tanssijoista hän totesi, että he ”lisäsivät energiaa jokaiseen numeroon”. Thompson ylisti kappaleiden ”Wake Up America” ja ”The Climb” esiintymistä sanoen, että se ”näytti, minkälaista ääntä hän voi käyttää äänellään ja vaikutuksen, millä hän voi saada viestinsä perille”.